CELEX: C2004/228/51
Language: da
Date: 2004-09-11 00:00:00
Title: Sag C-280/04: Anmodning om præjudiciel afgørelse forelagt ved kendelse afsagt den 25. juni 2004 af Vestre Landsret i sagen Jyske Finans A/S mod Skatteministeriet

11.9.2004   
            
            
               DA
            
            
               Den Europæiske Unions Tidende
            
            
               C 228/25
            
         Anmodning om præjudiciel afgørelse forelagt ved kendelse afsagt den 25. juni 2004 af Vestre Landsret i sagen Jyske Finans A/S mod Skatteministeriet
   (Sag C-280/04)
   (2004/C 228/51)
   Ved kendelse afsagt den 25. juni 2004, indgået til Domstolens Justitskontor den 29. juni 2004, har Vestre Landsret i sagen Jyske Finans A/S mod Skatteministeriet forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Spørgsmål
   
               1.
            
            
               Skal artikel 13, punkt B, litra c), i sjette momsdirektiv (77/388/EØF) (1), sammenholdt med direktivets artikel 2, nr. 1, og artikel 11, punkt A, stk. 1, litra a), fortolkes således, at disse bestemmelser er til hinder for, at en medlemsstat opretholder en retstilstand efter sin merværdiafgiftslov, hvorefter en afgiftspligtig person, der har ladet investeringsgoder i betydeligt omfang indgå i sin erhvervsformue, i modsætning til brugtvognsforhandlere og andre erhvervsdrivende, der sælger brugte biler, er momspligtig af salget af disse investeringsgoder, også når godet er købt fra afgiftspligtige personer, der ikke har deklareret afgift af godernes pris, hvorfor der ikke har været adgang til fradrag for moms ved godets anskaffelse?
            
         
               2.
            
            
               Skal artikel 26 a, punkt A, litra e), i sjette momsdirektiv fortolkes således, at begrebet »afgiftspligtig videreforhandler« alene omfatter personer, hvis hovederhverv består i køb og salg af brugte genstande, når de pågældende brugte genstande erhverves med henblik på opnåelse af økonomisk fortjeneste ved videresalg som det eneste eller væsentligste formål med erhvervelsen, eller omfatter begrebet også personer, som normalt bortsælger disse genstande efter endt udlejning som et accessorisk led i den samlede økonomiske leasingvirksomhed under de ovenfor beskrevne omstændigheder?
            
         
      (1)  af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag — EFT L 145, s. 1 og berigtigelse EFT L 149, s. 26.